Avstraliyada o‘tkazilgan Telstra NSW-2015 mukofotining “Yilning tadbirkor ayoli” yo‘nalishida muhandis-konstruktor, madaniyat bo‘yicha maslaxatchi va Qirollik Avstraliya dengiz floti biznes-lideri, kapitan Mona Shindi (Mona Shindy) eng yaxshi deb topildi. Muslima ayol ko‘p yillik murakkab mehnat faoliyatida turli qiyinchiliklar, madaniy xilma-xillik borasidagi murakkabliklarni yengib o‘tib, jamiyatda o‘rnini topa oldi, deb xabar bermoqda Muxlis.uz portali. «Men odamlarni doim intiluvchan bo‘lishga ilxomlantirishni, hayotni boshqa nuqtalardan ham kuzatishga undashni yaxshi ko‘raman. Istaymanki, odamlar o‘ziga ishonsin, qarama-qarshilikka bormay, boshqalarning o‘zgacha fikrlarini, e’tiqodini ham hurmat qilsin”, deydi Mona Shindi. Kapitan Mona Shindi mazkur soxada 26 yildan buyon xizmat qilib kelmoqda, deb yozadi xorijiy ommaviy axborot vositalari.